Snæfellsnesrallí 2011 fór fram um helgina . Keppnin var haldið af Bifreiðaíþróttaklúbbi Reykjavíkur og er þetta fjórða árið í röð sem klúbburinn heldur keppni á Snæfellsnesi . Valdimar Jón Sveinsson og Heimir Snær Jónsson úr Bifreiðaíþróttaklúbbi Reykjavíkur báru sigur úr bítum , óku á Subaru Impreza Prodrive á tímanum 1:07:10 . Þeir tóku forystu á fyrstu leið og létu hana aldrei af hendi . Í öðru sæti urðu Þorsteinn Páll og Witek á Subaru Impreza á tímanum 1:08:15 . Þorsteinn og Witek óku mjög greitt á fyrstu leiðum og tókst að ógna forystusauðunum en einungis 9 sekúndur skildu bílana að þegar minnst var . Þá bætti Valdimar í hraðann og skildi andstæðingana eftir . Í þriðja sæti urðu Þórður Ingvason og Björn Ingi Björnsson eftir harða baráttu við Baldur Haraldsson og Elvar Smára Jónsson . Báðar þessar áhafnir koma úr Bílaklúbbi Skagafjarðar . Þeir voru á tímanum 1:11:32 . Keppnin var æsispennandi og fór fram á ellefu sérleiðum . Leið þrjú yfir Jökulháls reyndist fimm keppendum dýrkeypt því á henni duttu fimm bílar út og urðu heimamennirnir Einar Sigurðsson og Símon Grétar Rúnarsson , sigurvegarar í keppninni í fyrra , fyrir því óláni að velta á fyrstu leið en þeir þóttu sigurstranglegir fyrir keppnina . Báðir sluppu þeir ómeiddir en Audi bifreið þeirra skemmdist of mikið til að þeir gætu haldið áfram . Hjá hinum sem duttu úr keppni fór tengsli í Pajero Sport þeirra Sighvats og Úlfars , millikassi gaf sig í Jeep þeirra Þorkells og Símonar , sem koma úr Staðarsveitinni , hjá Braga og Þórði fór vél og drifás en óhapp þeirra feðga Jóhannesar og Gunnars var af öðrum toga , þar sem bílveiki sonarins varð þess valdandi að skyggni innan úr bílnum varð mjög snögglega ekkert . Þétt þoka gerði keppendum erfitt fyrir á fyrstu leiðum dagsins en þær voru eknar um Jökulhálsinn . Eftir hádegi lá leiðin innar á nesið þar sem ekið var um Berserkjahraun og Eyrarfjall . Keppendur óku um 80 kílómetra á tíu sérleiðum og lögðu alls að baki tæplega 300 km í keppninni . Sérleið númer 7 sem fékk nafnið Orkubrautin var innanbæjar í Ólafsvík . Vakti hún mikla lukku bæði hjá keppendum og áhorfendum en haft var á orði að aldrei hafi jafn margir áhorfendur verið á rallíkeppni á Íslandi , en áhorfendur voru búnir að koma sér fyrir uppi á húsþökum gamla frystihússins og annarra húsa í kringum brautina . Sigurvegarinn á sérleiðinni voru Valdimar og Heimir Snær og fengu þeir 30.000 kr bensínúttekt hjá Orkunni að launum .